Diari Oficial de la Generalitat Valenciana


Sumari del DOGV 7718, del 12-02-2016 (2016/879)

Notificació de la sentència i de la interlocutòria d'aclariment dictades en el procediment de filiació número 1007/2014.
------------------------------------------------------------------------------------------------------------------------

### Dades del document

Número de DOGV
:   7718

Data del DOGV
:   12-02-2016

Secció del DOGV
:   IV. ADMINISTRACIÓ DE JUSTÍCIA

Número del document
:   2016/879


Organisme emissor
:   Jutjat de Primera Instància Número 4 de Benidorm

Tipus de document
:   Edicte

Notificació de la sentència i de la interlocutòria d'aclariment dictades en el procediment de filiació número 1007/2014. [2016/879]  
Procediment: filiació 001007/2014-Z.  
De: Yolanda Ferré Moreno.  
Procurador: Basilio Mayor Segrelles.  
Contra: ministeri fiscal i Miguel Compadre Fernández.  
Procurador/a: -  
  
En aquest procediment, seguit a instàncies de Yolanda Ferré Moreno contra Miguel Compadre Fernández, s'ha dictat la sentència que, literalment, diu així:  
  
«Sentència número 214/2015  
Benidorm, 21 de desembre de 2015  
Ángeles Pérez Botella, magistrada jutgessa substituta del Jutjat de Primera Instància número 4 dels de Benidorm, he vist aquestes actuacions de judici verbal número 1007/2014, seguides a instàncies de Yolanda Ferré Moreno, assistida pel lletrat Antonio Ponce Avillé i representada pel procurador Basilio Mayor Segrelles, contra Miguel Compadre Fernández, declarat en situació de rebel·lia processal; han sigut part el ministeri fiscal, representat per María Isabel Medina, sobre acció de reclamació de paternitat no matrimonial del menor, C., i se'n dedueixen els següents:  
[...]  
Dispositiva  
1. Estime bàsicament la demanda plantejada per Yolanda Ferré Moreno contra Miguel Compadre Fernández i, en conseqüència, declare que Miguel Compadre Fernández és el pare de C. amb tots els efectes inherents a l'esmentada declaració i, en conseqüència, procedirà rectificar-ne la inscripció de naixement en què hauran de constar com a cognoms del menor F. C.  
A fi de complir el referit pronunciament, expediu un testimoniatge d'aquesta sentència i remeteu-lo al registre civil on conste inscrit el naixement als efectes que es rectifique la inscripció de naixement esmentada.  
2. El fill menor dels litigants quedarà en la companyia de la seua mare i sotmés sota la pàtria potestat d'ambdós progenitors, que l'exerciran de forma conjunta.  
3. És procedent suspendre l'espai de relació paternofilial, sense que pertoque establir de moment dret de visites per al pare.  
4. Miguel Compadre Fernández pagarà a Yolanda Ferré Moreno la quantitat de 200 euros mensuals, en concepte d'aliments a favor del seu fill menor. Aquesta quantitat serà abonada per anticipat i dins dels cinc primers dies de cada mes i actualitzada anualment de conformitat amb l'índex de preus al consum en el compte bancari designat per la demandant.  
Ambdós progenitors pagaran a mitges les despeses extraordinàries del menor.  
No és procedent un particular pronunciament sobre les costes causades en aquest procediment.  
Notifiqueu aquesta resolució a les parts i al ministeri fiscal de forma legal i feu-los saber que, en contra, s'hi pot interposar un recurs d'apel·lació davant de l'Audiència Provincial, que s'interposarà per mitjà d'un escrit que cal presentar en aquest jutjat en el termini de 20 dies hàbils comptadors des de l'endemà de la notificació.  
Aquesta és la meua sentència, que pronuncie, mane i firme. En done fe.»  
  
«Interlocutòria  
Benidorm, 19 de gener de 2016  
Fets  
Únic. Aquestes actuacions s'inscriuen en el marc d'un procediment de filiació seguit davant d'aquest jutjat amb el número 1007/2014, en què, amb data 21 de desembre de 2015, es va dictar sentència en aquesta instància.  
Amb data 29 de desembre de 2015, la representació processal de Yolanda Ferré Moreno ha presentat un escrit en què sol·licita l'aclariment de l'esmentada sentència, i les actuacions queden pendents de resolució.  
[...]  
Part dispositiva  
Dispose aclarir la sentència de data 21 de desembre de 2015 en el sentit que la pensió alimentària que el pare ha d'abonar al fill començarà a produir-se des de la data d'interposició de la demanda, i la resta de la resolució roman invariable.  
Notifiqueu aquesta resolució a les parts i advertiu-los que és ferma i que, en contra, no s'hi pot interposar cap recurs.  
Aquesta és la meua interlocutòria, que dispose, mane i firme, Ángeles Pérez Botella, magistrada jutgessa substituta del Jutjat de Primera Instància número 4 de Benidorm i partit.»  
  
I atés que el demandat, Miguel Compadre Fernández, es troba en parador desconegut, expedisc aquest edicte a fi que li valga de notificació de forma deguda.  
  
Benidorm, 19 de gener de 2016.- La lletrada de l'Administració de Justícia: Mary Luz García Muñoz.